PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: a III-a
Numărul lecţiei în modul (conform proiectării de lungă durată): 14/15
Tipul lecției: lecție de formare a capacităților de aplicare a cunoștințelor

Subiectul lecției: Condiții, selecții, acțiuni (Selecții în ... selecții și bucle)

Unități de competențe:
3.12. Utilizarea instrucțiunilor de selecție în programele elaborate. 
3.13. Combinarea diferitor tipuri de instrucțiuni în programele elaborate. 
3.14. Rularea şi depanarea programelor (secvențelor de instrucțiuni) în mediul vizual.

Obiectivele lecției: 
La finalul lecției, elevul va fi capabil:
O1: să recunoască și să explice rolul selecțiilor în cadrul buclelor;
O2: să creeze și să utilizeze selecții în cadrul altor selecții sau bucle, în contexte simple;
O3: să stabilească logica execuției unei secvențe cu selecții multiple, utilizând exemple proprii;
O4: să redacteze algoritmi simpli care includ bucle controlate prin condiții și selecții imbricate.

Strategii didactice:
Metode, tehnici și procedee didactice: joc didactic, conversația euristică, metoda RAI, lectura ghidată, conversația socratică, analiza, exercițiul, completarea, problematizarea, creația algoritmică, autoevaluarea reflexivă
Forme de organizare: frontală, individuală, în perechi, pe grupe
Mijloace de învățare: manualul, mingii/baloane, tabla interactivă, caiet, fișe de lucru, anexe cu sarcini, calculator, material video

Strategii de evaluare: autoevaluare, evaluare reciprocă, evaluare inițială, evaluare formativă interactivă (non-instrumentală)

Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Metodologia privind evaluarea criterială prin descriptori în învățământul primar clasele I-IV (2019)  
https://mecc.gov.md/sites/default/files/mecd_1-4_15.11.2019_site.pdf 
4. Ghid de implementare a metodologiei privind evaluarea criterială prin descriptori în învățământul primar clasele I-IV (2019)
https://mecc.gov.md/sites/default/files/ghid_ecd_1-4_20.11.2019_site_final.pdf
5. EDUCAŢIE DIGITALĂ, Clasa a III-a. Autori: Anatol Gremalschi, Sergiu Corlat, Andrei Braicov, Tatiana Veverița: III_Educatia digitala (a. 2020, în limba romana).pdf - Google Drive 
6. Glosar_Educatie_Digitala_2018-09-3.pdf - Google Drive
7. Educație online. Lecții filmate: https://educatieonline.md/Video?class=1&discipline=24
8. Educație digitală, State D., Rotaru A., Mîrzenco T., Caiet pentru clasa a III-a, Chișinău, 2025.

SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metodă/Formă de activitate/Resurse)

	Evocare

	O1
	1. Jocul „Criză de...!” Elevii joacă în echipe și trebuie să respecte reguli clare pentru a schimba locurile. La final se discută: Ce se întâmplă dacă cineva încalcă pașii? Este important ca instrucțiunile să fie clare?
	5-7 min
	joc didactic / pe echipe / „Criză de...!”, discuție reflexivă

	
	O1
	2. Elevilor li se propun întrebări sau sarcini scurte care îi ajută să-și amintească ce știu deja despre subiect și să-și formuleze propriile așteptări. Se comunică tema și obiectivele lecției: Astăzi vom afla că selecțiile pot conține câteva instrucțiuni incorporate; că putem include instrucțiunile de selecție una în alta; că putem modifica funcționarea buclelor cu ajutorul selecțiilor.
	
	conversație euristică / frontal / întrebări orientative, tabla

	Realizarea sensului
	O1
	Explorarea informațiilor prezentate în manual, înțelegerea semnificației acestora, observarea și reflecția. 
3. Elevilor li se propune să citească/ să asculte informația prezentată în manual, să urmărească discuția dintre protagoniștii manualului, utilizând (la alegere) lectura în lanț/lectura ghidată/ lectura pe roluri/ lectura independentă (manual, pagina 79).
Sursă suplimentară: https://educatieonline.md/details?bdb77332801a41329d6c5e5caef84beb 
	10-15 min
	lectura ghidată / individual, frontal / manual, discuții, video educațional

	
	O1, O3
	4. Metoda RAI (Răspunde, Aruncă, Întreabă)
· Elevii se grupează aleatoriu sau după un criteriu propus de învăţător în grupe a câte 5-6 elevi.
· Fiecare grup are câte o minge sau câte un balon.
· Li se solicită să formulize o întrebare în baza informațiilor citite în manual, aruncând mingea unui coleg. Cel ce prinde mingea răspunde la întrebarea primită, formulează o altă întrebare pentru un coleg căruia îi aruncă mingea. Activitatea continua până la semnalul învățătorului.
	
	metoda RAI (Răspunde – Aruncă – Întreabă) / în grupe / mingi, întrebări formulate de elevi

	
	O1
	5. Stabiliți corespondențe dintre termen și explicația lui.Conține mai multe criterii pentru evaluare.
Permite alegerea dintre mai multe acțiuni diferite.



[bookmark: _GoBack]Instrucțiune condițională
Condiție complexă

Bucle încorporate

Selecție în selecție




Instrucțiune care decide dacă o acțiune este efectuată sau nu.

Două sau mai multe bucle care funcționează împreună.



	
	exercițiu de asociere / individual / fișe cu termeni și explicații

	
	O1, O2
	6. Bifează enunțurile adevărate. Corectează-le pe cele false.
· Instrucțiunile de selecție pot fi incluse în bucle.
· Selecțiile permit alegerea între două sau mai multe acțiuni.
· Bucla controlată de condiții se oprește atunci când condiția devine falsă.
· Instrucțiunile de selecție pot conține alte instrucțiuni de selecție.
· Condițiile pot fi combinate pentru a crea selecții complexe.
· O selecție cu mai multe opțiuni necesită mai multe condiții.

	
	completarea, corectarea / individual / fișe cu enunțuri adevărate sau false

	Reflecție

	O1, O3
	Prezentarea și valorificarea experienței concrete. Elevilor li se propun câteva sarcini a căror realizare presupune utilizarea/valorificarea informațiilor din manual și a experiențelor proprii, prin reformulare, explicare sau exprimarea opiniei personale.
7. Activitatea: Conversația Socratică – Gândim logic în bucle și condiții
Învățătorul adresează întrebări deschise, provocatoare, fără răspuns imediat sau unic, care solicită imaginația, aplicarea cunoștințelor și raționamentul logic. Se încurajează argumentarea ideilor, întrebări reciproce și formularea ipotezelor.
 Întrebări recomandate:
1. Ce s-ar întâmpla dacă o buclă nu s-ar mai opri niciodată?
– Ar fi util un program care nu se termină? Ce exemple cunoști de astfel de comportamente?
2. Dacă o condiție este mereu falsă, va mai fi executat programul?
– Ce consecințe ar avea o astfel de greșeală într-un program? Dar în viața reală?
3. Poți avea o selecție fără să ai o condiție?
– Cum ai lua o decizie fără să verifici ceva? E posibil?
4. Dacă un program îți cere să repeți o acțiune de 10 ori, dar tu ai nevoie doar de 5 ori, ce poți face?
– Cine controlează bucla: programul sau utilizatorul?
5. Cum ai recunoaște într-o poveste o buclă sau o selecție?
– Poți inventa un exemplu de „poveste cu buclă” și „poveste cu condiție”?
6. Dacă ai putea programa o activitate zilnică cu o buclă, ce ai alege?
– Ce ai repeta în fiecare zi automat? Ce condiție ai pune ca să se oprească?
7. E mai bine să decizi singur când se termină o acțiune sau să programezi o condiție?
– Care este avantajul automatizării?
· Învățătorul poate începe cu o întrebare surprinzătoare pentru a capta atenția, apoi construiește firul logic al conversației.
· Se oferă timp de gândire și se încurajează răspunsurile multiple, fără graba de a corecta.
· Se notează ideile-cheie pe tablă sau pe o „hartă logică a discuției”.
· Exemplu de declanșator: „Imaginați-vă că roboțelul nostru face curățenie în cameră. Dacă găsește o jucărie, o pune în cutie. Dacă nu, se oprește. Dar dacă nu găsește niciodată jucării? Ce face roboțelul? Cum l-am putea opri? Cum putem face programul mai bun?”
	10-15 min
	conversația socratică / frontal, în perechi / întrebări provocatoare, harta logică

	
	O2
	8.  Creați propriile selecții în selecții. Scrieți două exemple de selecții pentru următoarele situații.
a) Ce faci dacă: 
 este soare? 		 sunt nori?		 plouă?
b) Ce alegi ce să faci cu jucăriile: 
 dacă sunt stricate?		 dacă sunt curate?		 dacă sunt murdare?
	
	exercițiu de creare / individual sau în perechi / situații date, exemple proprii

	
	O2, O3
	9. Uniți fiecare situație cu programul care face posibilă realizarea sarcinii (Anexa).

	
	exercițiu de potrivire / individual / anexa cu programe și situații

	Extindere
	O2, O4
	Elevii sunt încurajați să aplice ceea ce au învățat în contexte noi, să rezolve sarcini suplimentare, să pună întrebări și să exploreze în continuare tema lecției, individual sau în echipă.

	8-15 min
	creație algoritmică / individual / hârtie, culori, enunț creativ (10 cutii + bile)

	
	O1–O4
	10. Creați un algoritm cu selecții în bucle. Imaginați-vă în situația descrisă.
Aveți 10 cutii. În fiecare cutie este câte o bilă de o anumită culoare. Scrieți un algoritm care:
a) parcurge toate cutiile;
b) verifică culoarea bilelor;
c) colorează bilele albe cu galben, cele albastre – în roșu, ar cele roșii – în albastru.
	
	reflecție dirijată / individual / completare de propoziții lacunare, autoevaluare

	
	
	11. Evaluarea lecției. Autoaprecierea, reflecția. Elevilor li se propune să formuleze concluzii, redând anumite emoții, trăiri, impresii acumulate la sfârșitul orei de Educație digitală, completând expresiile lacunare:
	Astăzi la activitate am aflat…

	Mi-au plăcut următoarele idei ale colegilor:...

	Sunt curios/curioasă să aflu…

	Vreau să povestesc (cui?)… despre cele învățate astăzi la activitate, și anume…

